CELEX: C2004/284/49
Language: fi
Date: 2004-11-20 00:00:00
Title: Asia T-373/04: Eric Mathias Fries Guggenheimin 12.9.2004 Euroopan ammatillisen koulutuksen kehittämiskeskusta (CEDEFOP) vastaan nostama kanne

20.11.2004   
            
            
               FI
            
            
               Euroopan unionin virallinen lehti
            
            
               C 284/25
            
         Eric Mathias Fries Guggenheimin 12.9.2004 Euroopan ammatillisen koulutuksen kehittämiskeskusta (CEDEFOP) vastaan nostama kanne
   (Asia T-373/04)
   (2004/C 284/49)
   Oikeudenkäyntikieli: englanti
   Eric Mathias Fries Guggenheim, kotipaikka Thessaloniki (Kreikka), on nostanut 12.9.2004 Euroopan yhteisöjen ensimmäisen oikeusasteen tuomioistuimessa kanteen Euroopan ammatillisen koulutuksen kehittämiskeskusta (CEDEFOP) vastaan. Kantajan edustaja on asianajaja Marc-Albert Lucas.
   Kantaja vaatii, että ensimmäisen oikeusasteen tuomioistuin
   
               —
            
            
               toteaa, että Cedefopin koordinoinnin ja tehokkuuden kehittämisestä 17.12.2003 keskuksen johtajan tekemä päätös (A4) on säännösten vastainen siltä osin kuin siinä ei määrätä ”Head of Area” –paikkoja koskevasta hakuilmoituksesta eikä kyseisten paikkojen täyttämistä koskevasta valintamenettelystä,
            
         
               —
            
            
               kumoaa tiettyjen henkilöiden nimittämistä ”Head of Area”- ja ”Acting Head of Area”-virkoihin koskevan, 28.1.2004 tehdyn Cedefopin johtajan päätöksen,
            
         
               —
            
            
               kumoaa siltä osin kuin se on tarpeen 1.6. tehdyn Cedefopin valituksia käsittelevän lautakunnan päätöksen (A17), jolla hylättiin kantajan 6.5.2004 tekemä oikaisuvaatimus, joka koski riidanalaisia aiemmin tehtyjä päätöksiä ja
            
         
               —
            
            
               velvoittaa Cedefopin korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on Cedefopin väliaikainen toimihenkilö, vastustaa Cedefopin johtajan 28.1.2004 tekemiä päätöksiä, joilla tietyt henkilöt nimitettiin ”Head of Area”- ja ”Acting Head of Area” -virkoihin.
   Kantaja vetoaa henkilöstösääntöjen 7 artiklan 1 ja 2 kohdan sekä yhteisöjen muuta henkilöstöä koskevien palvelussuhteen ehtojen 10 artiklan 1 kohdan rikkomiseen siltä osin kuin keskuksen tietyt virkamiehet, jotka on nimitetty Head of Area -tehtäviin, on nimitetty uusiin korkean tason virkoihin, jotka edellyttävät erityisiä ansioita, ilman että nimitettyjen henkilöiden ansioita olisi verrattu muiden keskuksen virkamiesten tai toimihenkilöiden ansioihin.
   Kantaja tuo tämän väitteensä tueksi esille, että koska kyseessä on avoimien virkojen täyttäminen siirron, ylennyksen tai kilpailun kautta, hakuilmoitusta ja tiettyä valintamenettelyä tiettyjen virkojen osalta voidaan edellyttää henkilöstösääntöjen 4, 29 ja 45 artiklan, sekä siirtotilanteisiin sovellettavan henkilöstösääntöjen 7 artiklan mukaisen yksikön etua koskevan harkinnan nojalla.